b'\n_START_ARTICLE_\nSieboldova magnolija\n_START_SECTION_\nOpis\n_START_PARAGRAPH_\nSieboldova magnolija zraste od 5 do 6 metrov visoko in ima do 15 centimetrov velike ovalne liste, ki so po zgornji strani zeleni, po spodnje pa sinje zeleni. Rob listov je gladek, pecelj, brsti in mladi listi pa so kosmati. Kosmati so tudi peclji plodov. _NEWLINE_Cvetovi so skledasti, name\xc5\xa1\xc4\x8deni pa so na dalj\xc5\xa1ih pecljih in se odprejo poleti. Ven\xc4\x8dni listi so bele, \xc4\x8da\xc5\xa1ni pa rde\xc4\x8de barve. Pra\xc5\xa1niki so karminsko rde\xc4\x8de barve.\n_START_SECTION_\nRaz\xc5\xa1irjenost in uporabnost\n_START_PARAGRAPH_\nSieboldova magnolija je svoje ime dobila po nem\xc5\xa1kem zdravniku Philippu Franzu von Sieboldu, ki je to vrsto prvi prinesel v Evropo._NEWLINE_Ta vrsta je verjetno najbolj ob\xc4\x8dutljiva med vsemi vrstami magnolij. Mraza ne prena\xc5\xa1a dobro, najbolje pa uspeva v rahlih in kislih tleh. Sadijo jo kot okrasno drevo, v Evropi pa uspeva le v rastlinjakih. Razmno\xc5\xbeuje se s semeni, sadjarji pa jo razmno\xc5\xbeujejo tudi z grebenicami in potaknjenci.'